als_Latn dik_Latn sag_Latn
Keith, 41 vjeç dhe Brooke, 42, vazhduan që të zbulonin letrat e vajzës edhe dy vjet pasi ajo kishte ndërruar jetë
Vajza 6 vjeçe, Elena Desserich, ishte diagnostikuar me një formë të rrallë, të paoperueshme të kancerit të trurit. Por, kjo nuk e kishte penguar atë që të bënte një veprim të mrekullueshëm, gjatë nëntë muajve të fundit të jetës së saj. Kjo vajzë kishte fshehur me qindra letra në shtëpi, dedikuar prindërve të saj, Keith dhe Brooke, si dhe motrës, Grace, që këta t'i gjenin letrat pasi që ajo tanimë të kishte vdekur. Të vendosura në rafte, çanta, midis faqeve të librave, porositë e shkruara me dorë shprehin një dashuri të paskajshme të saj ndaj familjes. Aty ka zemra të vizatuara, figura që buzëqeshin dhe komente prekëse, si: "Ju dua, nënë, baba dhe Grace", apo, "Më vjen keq që jam e sëmurë". Keith, 41 vjeç dhe Brooke, 42, vazhduan që të zbulonin letrat e vajzës edhe dy vjet pasi që ajo kishte ndërruar jetë.
Elena ishte më e mençur sesa një fëmijë i moshës së saj
Sot, kur ka kaluar gati një dekadë pas vdekjes së vogëlushes, ata thonë se vazhdojnë që të gjejnë ngushëllim te letrat e saj, ku shumë prej tyre i kanë varur nëpër shtëpi. Çdo ditë ata bartin me vete nga një letër të vajzës së tyre, tani të ndjerë. Prindërit e vajzës kanë themeluar organizatën bamirëse "The Cure Starts Now", e cila ka për qëllim që të ndihmojë në eliminimin e plotë të kancerit, duke përdorë strategjinë "homerun cure" (të mjekimit në shtëpi). Keith thotë se Elena ishte më e mençur sesa një fëmijë i moshës së saj. Çifti Desserichs ishin në procesin e rimodelimit të shtëpisë së tyre në Sinsinati, kur Elena ishte diagnostikuar me kancer të rrallë të tumorit. Asokohe vajza kishte pasur vetëm pesë vjet. Keith dhe Brooke besojnë se vajza e tyre, edhe pse jo aq qartë, kishte kuptuar që ata, një ditë, pas vdekjes së saj, do të kenë nevojë për letrat e saj, me qëllim që të vazhdonin me jetën. Elena, të cilës i pëlqenin pa masë rrobat ngjyrë rozë dhe gjithmonë hante perimet që ia servonin prindërit, deri dy ditë para se t'i zbulohej sëmundja, nuk kishte pasur asnjë ankesë. Ajo filloi që të kishte probleme në të folur dhe gjatë ecjes, transmeton gazeta Kosova Sot.
Ajo kurrë nuk e humbi vullnetin për jetë
Ata e kishin dërguar vajzën në emergjencë, por mjekët iu kishin thënë se ajo nuk kishte asgjë. Por, pasi e kishin çuar vajzën te pediatri, ai kësaj here kishte kërkuar që asaj t'i bëheshin analiza më të thukëta. "Katër orë pasi që vajzës ia kishin bërë një rezonancë magnetike, në dhomën ku gjendeshin prindërit e vajzës kishte hyrë një mjek duke qarë. Prindërit e vajzës kishin filluar ta ngushëllonin atë, meqë nuk e dinin pse qante. Por, ai iu kishte treguar se, shkaku pse ai qante, kishte të bënte me lajmin e keq që do t'ua jepte atyre. Ai iu tregoi se Elena vuante nga Glioma difuze e urës së trurit (DIPG), një tumor i rrallë që paraqitet te fëmijët dhe, për të cilin aktualisht nuk ka ilaç. Mjeku kishte thënë se vajza nuk do të jetonte më shumë se 5 muaj. Kjo donte të thoshte se, motra e saj, e cila kishte vetëm tri vjet, nuk do ta mbante mend motrën e madhe. Meqë mjekët iu kishin thënë prerë se nuk mund të bëhej asgjë për ta shëruar vajzën, prindërit e saj ishin përqendruar që, ditët e mbetura të jetës së saj, t'ia bënin sa më të veçanta. Edhe pse çdo ditë i sillte Elenës së vogël probleme shtesë, sikur që ishte humbja e zërit, paraliza e pjesshme, etj, ajo kurrë nuk e humbi vullnetin për jetë. Shkruante letra dhe i fshehte ato nga prindërit. Në anën tjetër, prindërit mbanin një ditar, ku shënonin ndjenjat e tyre në lidhje me vajzën e cila ishte duke iu vdekur para syve. Më pas e publikuan këtë ditar online. Për shkak të kërkesave të shumta, ky ditar u botua edhe si libër, i cili u shit i tëri dhe të gjitha të ardhurat shkuan për shoqatën bamirëse.
(Kosova Sot)
Policia irakiane shndërron veturat në makina të blinduara anti-bomba kundër...
Deputeti i LSI, Ylli Shehu martoi vëllain e tij dhe dasma ndërthuri traditën me...
Në qytetin antik Perge në provincën e Antalias në Turqi është gjetur...
91 azilkërkues nga Kosova, Serbia dhe Maqedonia janë larguar nga Bavaria në Gjermani...
"Ju votat, ne lejen", është mesazhi i takimit jotransparent...
"Ju votat, ne lejen", është mesazhi i takimit jotransparent...
"Ju votat, ne lejen", është mesazhi i takimit jotransparent...
Policia irakiane shndërron veturat në makina të blinduara anti-bomba kundër...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn